als_Latn dik_Latn sag_Latn
Eneda, ndaje mendjen: O me PS-në, o me LSI-në, o me LIBRA-n!
Duam, s’duam tashmë jemi në mes të një fushate elektorale, ndoshta një nga më agresivet që kemi parë ndonjëherë, shkaktuar nga protesta disajavore e Partisë Demokratike, e ndjekur nga pakti i opozitës dhe mazhorancës dhe nga disa faktorë të tjerë të jashtëm e të brendshëm.
Elementë të rëndësishëm në një fushatë elektorale janë edhe artistët, duke qenë se ata kanë mjaft impakt në publik dhe synohet përfshirja e sa më shumë personave në ditën e votimeve.
Një nga artistët që është përfolur lidhur me fushatën elektorale është Eneda Tarifa.
Fillimisht, këngëtarja e njohur u fotografua në një nga stendat e partisë më të re, LIBRA, të drejtuar nga Ben Blushi. U mendua se Eneda ishte bërë pjesë e kësaj force politike, por asgjë nuk u tha nga këngëtarja lidhur me këtë çështje.
Pak javë më vonë, Eneda “u rishfaq” sërish, por këtë herë në anën e një tjetër force partiake, LSI. Këngëtarja e “Me veten” publikoi një foto me kandidaten për deputete të LSI-së, Erisa Xhixho. Këtë foto, Eneda e shoqëroi edhe me një dedikim special ku i uronte asaj fitore në zgjedhjet e 25 qershorit.
Ok, thamë me vete, Eneda qenka pozicionuar majtas.
Ditën e sotme, këngëtarja publikoi një foto ku shfaqet pranë kryeministrit Rama. Mund të themi se Eneda bën tifo për PS-në?
Këtë gjë nuk mund ta themi akoma, vetëm nëse Eneda vendos të na tregojë hapur bindjen e saj politike. Rëndësi ka që këngëtarja u bën, në mënyrë indirekte, thirrje shqiptarëve t’u drejtohen kutive të votimit për të ushtruar të drejtën e tyre. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn